als_Latn dik_Latn sag_Latn
I pari që foli për rrezikun nga ndikimi rus në Shqipëri ishte Kryeministri Edi Rama në një intervistë të dhënë për ‘The Telegraph’ më 24 shkurt.
Rama deklaroi se nëse administrata Trump do injorojë rajonin, atëherë influenca ruse do jetë aktive.
“Mos na braktisni, mos na lini të biem në duart e rusëve”,-ishte titulli që bëri xhiron e të gjitha mediave në vend.
Menjëherë pas kësaj deklarate televizionet pro qeveritare në vend nisën të publikimin e kronikave në favor të mbështetjes së kësaj teze.
Në 6 mars Top Channel shkruan se, Shefja e Shërbimit të Jashtëm në Be, Frederica Mogherini, pas turit të vizitave në vendet e rajonit, deklaroi para ministrave të BE-së, se Ballkani dhe Shqipëria janë të rrezikuar nga influenca ruse, shkrimi i bazohej një artikulli të publikuar në një portal europian, Euroaktiv.
Në një tjetër shkrim të datës 9 mars, Top Channel citon Donal Tusk i cili pasi ishte informuar nga rezultatet e vizitës së Mogherinit, kishte deklaruar se:
Do të shohim gjithashtu mënyrat si duhet vepruar përballë objektivit tonë të përbashkët të forcimit të mbrojtjes dhe sigurisë së Europës duke paralajmeruar rrezikun permanent nga ndërhyrja ruse në rajon”, tha Tusk.
Një tjetër deklaratë e publikuar në Top Channel ishte ajo e Kryeministres britanike Theresa May, në datën 10 mars kishte deklaruar se pas dyshimeve për grusht shteti në Mal të Zi, duhet bërë më shumë për të luftuar ndikimin rus.
‘Do t’i bëj të qarta shqetësimet e mia për destabilizimin e mundshëm të rajonit dhe për rrezikun që përfaqëson ai ndaj sigurisë tonë të përbashkët. Pas dyshimeve të një komploti për grusht shteti në Malin e Zi, theksoj se duhet bërë më shumë për të luftuar destabilizimin e rajonit nga fushatat dezinformuese ruse dhe po kështu duhet të rritet dukshëm angazhimi i Perëndimit në Ballkan”, deklaroi Kryeministrja britanike, Theresa May.
Pas këtyre lajmeve, Top Channel në bashkëpunim me Universitetin Europian të Tiranës, universitet i shumëpërfolur për lidhjet e tij me qeverinë dhe përfitimin e fondeve publike nga ligji për Arsimin e lartë, realizuan një kronikë për rrezikun rus në Ballkan, ku ekspertët e UET, pohuan se ka një rrezik të tillë.
Në një intervistë në Top Story, në datën 20 mars ish-ambasadori i kombeve të bashkuara John Bolton, i njohur si një njeri i afërt me ish-presidentin George Bush, i njohur për deklaratën e tij se pavarësia e Kosovës në vitin 2008 do të sillte destabilitet, i pyetur për rrezikun rus tha se Rusia kërkon të krijojë sërish Bashkimin Sovjetik.
Nuk do të ketë një rikthim të Paktit të Varshavës dhe influencës sovjetike në Europën Lindore dhe Ballkan, përfshirë edhe Shqipërinë. Unë mendoj se është shumë e qartë për kongresmenët, senatorët dhe të tjerët në SHBA që ka një cënueshmëri në Ballkan. Ne nuk i neglizhojmë mundësitë që Rusia jo vetëm do të përpiqet të rindërtojë Bashkimin Sovjetik, por të vendosë hegjemoninë ruse në këtë territor dhe territore të tjera,”-tha Bolton.
Ministrja e Mbrojtjes Mimi Kodheli në një takim me homologun malazez ku diskutoi për rrezikun e ndikimit rus në Ballkan deklaroi se:
Çdokush që kërkon të ndërhyjë dhe të trazojë situatat e sigurise të ekulibruara tashmë në Ballkan, dhe kur them tashmë kini parasysh Ballkanin e 20 viteve më parë që ishte shumë i trazuar, unë besoj që do të marrë përgjigjen që meriton”, tha Kodheli.
Një tjetër televizion i njohur si proqeveritar Vizion Plus, në ditët e fundit është marrë ekskluzivisht me këtë çështje.
Senatori amerikan republikani, Robert Toriçeli, në një intervistë të dhënë në këtë televizion në 21 mars ka deklaruar se ekziston rreziku që Rusia të ndikojë në zgjedhje.
Është e provuar tashmë ndërhyrja ruse në Shtetet e Bashkuara, por po ashtu është e qartë ajo që po ndodh në Francë, por edhe në shtete të tjera të Europës Perëndimore. I bëj apel njerëzve në Shqipëri të jenë të kujdesshëm. Në veçanti një apel kam për mediat: kontrolloni burimet tuaja. Kini kujdes për ato që thuhen. Do të promovohen shumë gjëra të rreme. Trupat zgjedhore këtu duhet të jenë të kujdesshme për kontaktet e tyre. Është e sigurt që ekziston një program rus për të ndikuar në zgjedhje”-tha Toriçeli.
Në një intervistë për Vizion Plus, në 21 mars, deputetja e PD-së, Majlinda Bregu deklaroi se është e vërtetë që ka një ndikim rus në Shqipëri dhe se BE-ja duhet të marrë masa.
Ndjehet që ka një rrezik, i cili është një rrezik i fuqishëm, është rreziku i financimeve ruse, të cilat mund të fshihen me emra e kompani të tjera nga njëra anë, është rreziku i influencës për të mbajtur gjallë regjimet autoritare, është një rrezik i kombinuar tashmë jo vetëm me influencën ruse, por me tendencat populiste apo pjesën e terrorizmit dhe kërcënimit të terrorit. Pra janë të gjitha bashkë një panoramë, e cila e bën më të domosdoshme një vëmendje më të madhe për ta konsideruar Ballkanin Perëndimor si një prioritet strategjik të politikës së jashtme të BE”.
Në këtë situatë ku rreziku rus është kthyer në kryefjalë, lind pyetja: Përse për këtë çështje nuk janë pronocuar ende institucionet e sigurisë kombëtare, por vetëm dy televizione të njohura për linjën e tyre proqeveritare? /Hashtag.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn